# Kontxako Bandera

Kontxako Bandera Donostiako Kontxako badiatik abiatuta jokatzen den estropada ospetsua da. 1879. urtean ospatu zen lehen aldiz eta, horrela, egun Bizkaiko golkoko estropada zaharrena da. 128 edizio izan ditu gizonezkoetan (2023 artean), eta guztira 741 traineru lehiatu dira bertan historian zehar. Emakumezkoetan 16 edizio izan ditu (2023 artean).
Arraunaren Olinpiada ezizena jaso ohi du, estropada denetan ospetsuenetakoa baita. Izena traineru irabazleak garaikur moduan jasotzen duen Donostiako bandera handi brodatutik dator. Iraileko lehen bi asteburuetan jokatzen da, zortzi traineruren artean; lehen igandearen aurreko ostegunean, erlojuaren aurkako sailkapen estropada bat egiten da, zortzi horiek zehazteko.
Estropada ikusi eta euren traineruak animatzeko, hirira 100.000 pertsona inguru bertaratzen dira eta Kantauri itsasoko kostaldeko milaka jarraitzaile Donostiako kaian, Pasealeku Berria, Santa Klara uhartea, Urgull eta Igeldo mendien magaletan biltzen dira, horietako asko beren traineruen kolorez jantzita. Bestalde, egun horretan kalean nahiz tabernetan artekariak eta apustulariak ere izan ohi dira. Estropadaren ondoren, Donostiako Parte Zaharrean jai giroan biltzen dira jarraitzaile guztiak.
2008tik aurrera, emakumezkoen Kontxako Bandera ere jokatzen da. Hasieran lau traineru aritzen ziren, eta, 2016tik aurrera, zortzi ontziren artean jokatzen da bandera, gizonezkoen kasuan bezala.

## Ezaugarriak
### Estropada eremua

Estropada honetan era tradizionalean arraunean egiten da, hau da, 4 traineru luzeko txanda bi, hiru itsas milia eta egun bitan. Joan-etorri bakarreko (ziaboga bat) estropada da. Irteera balizak Kontxako hondartzatik gertu eta kanpokoak Kontxako badiatik at daude.

### Sailkapen estropada

Estropadan parte hartzeko, lehenengo jardunaldiaren aurreko ostegunean sailkapen estropada egiten da. Erlojuaren aurkako estropada honetan, TKE Ligako klub guztiak eta KAE Liga eta Ipar-mendebaldeko Traineruen Ligako klub onenak gonbidatuta daude. Sailkapen estropada honetako zazpi traineru onenak Kontxako Banderan parte hartzen dute. Zortzigarren trainerua anfitrioia da, berez, Donostiako talde bat. Donostiako talde bakarra badago, zuzenean sailkatzen da, baina, gehiago badaude, Aste Nagusian egiten den erlojuaren aurkako estropada bateko irabazlea da hautatua. 2007an traineru donostiar guztiak bateratu egin ziren eta Donostirarra Kaiarriba elkartea zuzenean sartzen da.
2008tik aurrera emakumezkoen traineruen Kontxako Bandera ere jokatzen da eta sailkapenerako sistema bera erabiltzen da.

### Amaierako sailkapena eta bandera ematea

Iraileko lehen bi igandetan jokatzen da eta egun bietako denborak batzen dira Banderaren sailkapena osatzeko. Bigarren igandean lehen txandako traineruek ere posible dute Bandera irabazte, inoiz gertatu ez bada ere. Lehen udaletxean ematen zen Bandera baina azken hamarkadetan Ciudad de San Sebastián itsasontzian ematen zaie irabazleei. Han biltzen dira gizonezko eta emakumezko arraunlari txapeldunak.
* Traineruak.
* Donostiako portua jendez lepo.
* 2015ean.
* 2012an.
* 2012an.

## Historia
### Aurrekariak

Euskal Herrian estropadak bizimodu jakin baten ondorioz sortu ziren: itsaso irekiko arrantza nahiz arrantzaleen bizimodua eta giroa. Traineruen eskifaiak ordu luzez arraunean aritzeko gai ziren gizaseme sendoez osatuak zeuden; traineruetan arrantza-guneetara iritsi eta behin arraina ontziratu ondoren, martxa egin eta bizi-bizi porturantz itzultzen ziren, bertan arraina enkantean lehenbailehen saltzeko asmoz.
Denbora igaro ahala, eta jada XIX. mendean, ontzietan motorrek giza indarra ordezkatu zuten. Baina, urte askotan zehar, arraunak eta estropadek arrantza munduarekin estuki lotuta jarraitu zuten. Euskal Kostaldeko arraunlari onenak arrantza sektoreko arrantzale profesionalak ziren. Gaur egun ere, nahiz eta arraunlarien artean mota askotako kirolariez osatuak egon, arrantzale usadio luzea duten udalerrietako elkarteetan taldekatu ohi dira arraunlariak: Hondarribia, Pasai Donibane, Pasai San Pedro, Donostia, Orio, Getaria, Zumaia, Ondarroa, Bermeo, Sestao, Santurtzi...

### Kontxako Bandera

Kontxako Bandera ez zen izan traineruen arteko lehenengo estropada, baina gaur egun urtero egiten direnen artean zaharrena da. Datu historikoen arabera, 1871n Hondarribia eta Pasaiak elkarren arteko desafioa jokatu zuten: Hondarribiatik Donostiaraino pasaitar eta hondarribitarrak nor lasterragoan aritu ziren, azkenik pasaitarrak nagusituz.
Lehenengo edizioa 1879an jokatu zen eta Donostiako Udako Jai Egitarauko beste osagai bat besterik ez zen. Estropada horretan, aurretik beraien nagusitasuna erakutsi eta diruaren truke desafioetan lehiatu ohi ziren udalerrietako traineruek parte hartu zuten; horregatik, Donostiako Udalak lehen aipatutako Hondarribia eta Pasaiako traineruak gonbidatu zituen. Iraileko igande hartan ospatutako estropadaren arrakastaren eta hirira bertaratutako jendetza andanaren ondorioz, Donostiako Udalak ondorengo urteetako jai egitarauetan estropadak sartzea eragin zuen.
* 1933ko Kontxako Bandera.
* Jose Zubimendi esataria 1935eko Kontxako Banderako estropadak Igeldo menditik irratiz ematen.
* 1946ko Kontxako Bandera.
Geroztik, Gerra Zibilean eta XIX. mendeko bukaerako eta XX. mendeko hasierako urte batzuetan izan ezik, urtero jokatu izan da Kontxako Bandera.
Arraun munduan egun duen garrantzia ikusita harrigarria bada ere, 1882-1888, 1902-1907 eta 1912-1914 urte bitartean ez zen Banderarik izan, batzuetan traineruak parte-hartzeko interesatuak ez zeudelako eta beste hainbat ikamika ere izan zirelako. Bestalde, hainbat urtetan Donostiako udalarentzat kategoria gutxiko kirola omen zen arrauna; horien ordez belaontzien estropadak egin zituzten XX. mendeko hasierako urte horietako batzuetan. Hala ere, herrian zuen indarra ikusita, urte apur horietako eten txikia gainditu zen, eta traineru estropadak antolatzen jarraitu zen.
1950eko hamarkada inguruko urte batzuk ere ez ziren batere errazak izan antolatzaileentzat. Urte latzak izan ziren arraun kirolarentzat: apenas ontzirik eratzen zen lehiarako, eta Donostiako antolatzaileek herriz herri bila joan behar izaten zuten, tripulazioak eratu eta Donostiara joan zitezen, Bandera bertan behera ez uzteko. Arraunarentzat oso urte latzak ziren haiek, eta Donostiak antolakuntzan egindako ahaleginari esker jarraitu zuen aurrera estropada hark. Gerora, indarra berreskuratzen hasi zen, arraunketa indarberritzearekin batera. Gaur egun, TKE Liga eta bestelako ligak eratuta dauden arren, Kontxako Bandera irabazteak urte osoa justifikatzen duen ospea ematen du oraindik ere.
* Festa giroa: Parte Zaharreko Portu kalea Kanpandegi kaletik ikusia, 2005eko Kontxako Banderaren egunean.
* Zumaiako zaletuak Parte Zaharrean.
* Pasai Donibaneko zaletuak Pasealeku Berrian.

## Araudia

Urtero iraileko lehenbiziko bi igandetan jokatu ohi da, eguerdiko hamabietan: zortzi traineruekin launako bi txanda egiten dira, eta lehen igandeko lau denbora onenak lortzen dituzten traineruak bigarren igandeko txanda nagusira igarotzen dira, ohorezko txandara. Bi igandeetako denborak batuz eratzen da azken sailkapena.
Estropadak 3 itsas miliako distantzia klasikoa du, baina lau luzeren ordez, ziaboga bakarra eta bi luze izan ohi dira Kontxan.
Horiek oinarrizko arauak dira. Beste arau gehigarri batzuk ere badaude, urteak pasatu ahala garai ezberdinetara moldatuz joan diren arauak. Honela, 1950-70 hamarkadetan Donostiako Udalak jarritako traineruetan aritu behar izan zuten klubek. Diseinu bereko traineruak ziren 300 kg baino gehiagoko Ikatzeta traineru astun haiek. Gaur egun 200 kilo inguruko ontziak erabiltzen dira (ezin dira 200 kilo baino arinagoak izan).

### Arraunlariak

Arraunlariak eta euren elkarteekiko loturari dagokionez, Kontxako Banderako araudia garaien arabera aldatuz joan da. Honako urte hauek gutxi gorabehera Kontxako Banderan arraunlariei elkarte batean arraun egiteko eskatzen zitzaizkien eskakizunak adierazten dituzte:
* 1879-1912: Arrantza traineruko lan-talde edo kuadrillan ohiko kidea izatea.
* 1913-1928: Ordezkatzen zen udalerriko arrantza industrian jardutea.
* 1929-1958: Traineruak ordezkatzen zuen udalerriko bizilaguna izatea.
* 1958-1976: Ordezkatzen zen udalerria edo elkartea kokatzen zen ibai-arroan bizitzea.
* 1976tik aurrera: Kontratazio askatasuna eta arraun egiten zen arraun taldean fitxa edukitzea.

## Saria: Bandera

Urte askotan, Donostiako Banderaren egilea Itziar Alduntzin donostiarra izan zen, lan horretan eskuz aritu izan zen urte luzez. Eginkizun hau hiri honetako Etxaide kalean jostun-tailerra zuen Maruja Carballorekin 8 urtez ikasi zuen, eta gero bere gain hartu zuen garaikurra bordatzeko ardura.
Azken urteotan, bestelako enpresek hartu izan dute bandera egiteko zeregina.

### Bitxikeriak

Donostiako Banderari buruzko hainbat datu:
* Bandera egiteko behar den oihal kopurua: 7 metro eta erdi.
* Erabilitako haria: Urdina (6000 m.); Urre Zaharra (2500 m.); Hainbat Kolore (2000 m.)
* Erabilitako denbora: 400 ordu inguru.

## Estatistikak
### Herriak, lorturiko banderen arabera

* Guztira:
| Herria | Banderak |
| Orio | 35 |
| Donostia | 16 |
| Pasai San Pedro | 15 |
| San Juan | 15 |
| Hondarribia | 14 |
| Sestao | 8 |
| Bermeo | 7 |
| Herria | Banderak |
| Orio | 32 |
| Pasai San Pedro | 15 |
| Donostia | 14 |
| Hondarribia | 14 |
| San Juan | 10 |
| Sestao | 8 |
| Bermeo | 7 |
| Getaria | 5 |
| Pedreña | 4 |
| Castro Urdiales | 4 |
| Santurtzi | 4 |
| Ondarroa | 2 |
| Aginaga | 2 |
| Lasarte | 2 |
| Zumaia | 2 |
| Astillero | 2 |
| Pasaia (La Union) | 1 |
| Herria | Banderak |
| Galicia-Rias Baixas | 5 |
| San Juan | 5 |
| Orio | 3 |
| Arraun Lagunak | 3 |
| Zumaia | 1 |

### Patroiak, lorturiko banderen arabera

| Patroia | Banderak | Taldeak |
| Manuel Arrillaga "Aita Manuel" | 9 | San Pedro, Pasaia |
| Gorka Aranberri | 9 | Urdaibai, Orio, Santurtzi |
| Juan Lizarralde "Altxerri" | 6 | Orio |
| Frantzisko Zubiaurre "Kiriko" | 5 | Donostia |
| Manuel Olaizola | 5 | Orio |
| Inazio Sarasua | 5 | Orio |
| Jose Angel Lujanbio | 5 | San Juan, Hondarribia |
| Juan Mari Lujanbio | 5 | San Juan, Donibaneko, Castro |
| Joseba Amunarriz | 5 | Hondarribia |
| Domingo Mitxelena | 4 | Orio |
| Klaudio Etxeberria "Gorria" | 4 | Aginaga, Orio, Lasarte, Zumaia |
| Norberto Torres "Txirri" | 4 | Kaiku |
| Juan Carlos Fontan | 4 | San Pedro |
| Frantzisko Arregi | 3 | Getaria |
| Bibiano Etxabe | 3 | San Juan |
| Patroia | Banderak | Taldeak |
| Laura Hermo | 4 | Rias Baixas |
| Nerea Perez | 4 | San Juan |
| Nadeth Agirre | 3 | Orio |
| Andrea Astudillo | 3 | Arraun Lagunak |
| María Gil | 1 | Rias Baixas |
| Nagore Osoro | 1 | Zumaia |
| Inder Paredes | 1 | San Juan |
| Izaro Lestayo | 1 | San Juan |

### Arraunlariak, lorturiko banderen arabera

| Patroia | Banderak | Oharrak |
| Jose Luis Korta | 16 | Patroi (3), Arraunlari (8), Entrenatzaile (5) |
| Batista Oliden | 13 | Arraunlari (13) |
| Juan Mari Etxabe | 12 | Arraunlari (5), Entrenatzaile (7) |
| Inazio Sarasua | 11 | Patroi (5), arraunlari (6) |
| Antonio Oliden | 11 | Patroi (1), arraunlari (10) |
| Manuel Arrillaga "Aita Manuel" | 10 | Patroi (9) arraunlari (1) |
| Juan Lizarralde "Altxerri" | 10 | Patroi (6), Arraunlari (4) |
| Iker Zabala | 10 | Arraunlari (6), Entrenataile (4) |
| Patroia | Banderak | Oharrak |
| Andrea Oubiña | 9 | Arraunlari (9) |
| Victoria Piñeiro | 8 | Arraunlari (8) |
| Sandra Sánchez | 5 | Arraunlari (5) |
| Ane Hernandez | 5 | Arraunlari (5) |
| Ane Pescador | 5 | Arraunlari (5) |

### Denborarik onenak

Gizonezkoak :
| Kluba | Denbora | Urtea |
| Bermeo | 18:53.52 | 2017 |
| Hondarribia | 18:57.80 | 2017 |
| Castro | 18:59.94 | 2006 |
| Bermeo | 19:01.78 | 2014 |
| Bermeo | 19:02.98 | 2014 |
| Orio | 19:03.30 | 2017 |
| Emakumezkoak |||
| Kluba | Denbora | Urtea |
| Arraun Lagunak | 10:23.32 | 2023 |
| Arraun Lagunak | 10:28.26 | 2024 |
| Donostiarra | 10:30.70 | 2023 |
| Arraun Lagunak | 10:31.62 | 2021 |
| Orio | 10:33.26 | 2021 |
| Arraun Lagunak | 10:33.56 | 2021 |
Gizonezkoak :
| Kluba | Denbora | Urtea |
| Bermeo | 38:04.76 | 2014 |
| Bermeo | 38:10.08 | 2024 |
| Castro | 38:13.32 | 2006 |
| Hondarribia | 38:21.30 | 2014 |
| Astillero | 38:24.92 | 2006 |
| Kaiku | 38:25.32 | 2014 |
| Emakumezkoak |||
| Kluba | Denbora | Urtea |
| Arraun Lagunak | 21:01.14 | 2023 |
| Arraun Lagunak | 21:04.42 | 2024 |
| Arraun Lagunak | 21:05.18 | 2021 |
| Orio | 21:09.10 | 2021 |
| Donostiarra | 21:10.50 | 2023 |
| Rias Baixas | 21:13.32 | 2012 |

### Jarraian irabazitako edizioen errekorrak

| Errekorra | Kluba | Banderak | Urteak |
| Edizio kontsekutiboak | Donostia | 7 | 1883 - 1894 |
| Urte kontsekutiboak (gizonezkoak) | San Pedro | 6 | 1927 - 1932 |
| Urte kontsekutiboak (emakumeak) | Galizia (Rías Baixas) | 5 | 2008 - 2012 |
| Urte kontsekutiboak (emakumeak) | San Juan | 5 | 2014 - 2018 |

## Emakumezkoen Kontxako Bandera

2008ko irailean Emakumezkoen lehenengo Kontxako Bandera egin zen. Zortzi taldek hartu zuten parte, hiru gipuzkoarrek, bizkaitar batek, kantabriar batek, galiziar batek eta bi kataluniarrek. Emakumezkoen Kontxako Bandera 2.778 metrotara (1,5 itsas milia) jokatzen da, gizonezkoen distantziaren erdia.
Sailkapena erlojupeko estropadan egiten da eta lau onenek parte hartzen zuten Kontxako Banderan hasiera batean. 2016tik aurrera, berriz, aldaketa izan zen: gizonezkoek bezala zortzi partaide dira igandeetan, eta horietako bat traineru donostiarra izaten da. Azken urteetan bi traineru donostiar izan dira goren mailan, baina Donostiarra soilik da sailkapena jokatu behar ez duena.
Hasierako ekitaldietan iraileko bigarren igandean jokatu bazen ere 2011tik aurrera bi jardunaldi izaten ditu estropadak, iraileko lehen bi igandeetan, alegia. Emakumezkoen txandak jokatzen dira lehenik, eta jarraian gizonezkoenak.
Bandera jokatu zen lehen bost edizioetan Galizia izan zen garaile, eta lehen garaile euskalduna Zumaia izan zen. Ondoren sanjuandarren bolada etorri zen Hibaikarekin lehia gogorrean. Azken urteetan Orio eta Arraun Lagunak izan dira nagusi. Aipatzekoa da Arraun Lagunak taldeak 2021ean donostiarren garaipen berri bat lortu zuen 71 urteren ondoren.

## Edizio guztietako irabazleak
### Gizonezkoak

| Edizioa | Urtea | Garailea | Trainerua | Patroia |
| XIX. mendean |||||
| I | 1879 Gehiago | Donostia | Lequeitiana | Juan Kruz Karril |
| II | 1880 Gehiago | Pasai San Pedro | ?? | Sarria |
| III | 1881 Gehiago | Hondarribia | ?? | Leon Berrotaran |
| - | 1882 | - | |
| IV | 1883 Gehiago | Donostia | Angelita | Joxe Jabier Uresberueta |
| - | 1884 | - | | |
| - | 1885 | - | | |
| - | 1886 | - | | |
| V | 1887 Gehiago | Donostia | Guipuzcoana | Jose Mari Iturriza |
| - | 1888 | - | | |
| VI | 1889 Gehiago | Donostia | Guipuzcoana | Luis Karril |
| VII | 1890 Gehiago | Donostia | Cariño | Luis Karril |
| VIII | 1891 Gehiago | Donostia | Illar-azala | "Kiriko" |
| IX | 1892 Gehiago | Donostia | Amigos | "Kiriko" |
| - | 1893 | - | | |
| X | 1894 Gehiago | Donostia | Amigos | "Kiriko" |
| XI | 1895 Gehiago | Getaria | N.Sª. de la Paz | Frantzisko Arregi |
| XII | 1896 Gehiago | Getaria | Esperanza | Frantzisko Arregi |
| XIII | 1897 Gehiago | Donostia | Ramon y Saturnina | Francisco Silva |
| XIV | 1898 Gehiago | Ondarroa | Flora | Manuel Beitia |
| XV | 1899 Gehiago | Pasai San Pedro | Ver y creer | Lukas Iturralde |
| XVI | 1900 Gehiago | Getaria | Angel de la Guarda | Domingo Cobeñas |
| XX. mendean |||||
| XVII | 1901 Gehiago | Orio | Lersundi | Manuel Olaizola |
| - | 1902 | - | | |
| XVIII | 1903 Gehiago | Getaria | Zorrilla | Frantzisko Arregi |
| - | 1904 | - | | |
| - | 1905 | - | | |
| XIX | 1906 Gehiago | Pasai San Pedro | Nacimiento de Jesus | Bixente Sarria |
| - | 1907 | - | | |
| - | 1908 | - | | |
| XX | 1909 Gehiago | Orio | Virgen del Mar | Manuel Olaizola |
| XXI | 1910 Gehiago | Orio | Virgen del Mar | Manuel Olaizola |
| XXII | 1911 Gehiago | Getaria | Guipuzcoana | Jose Ituarte |
| - | 1912 | - | | |
| - | 1913 | - | | |
| - | 1914 | - | | |
| XXIII | 1915 Gehiago | Donostia | Luis Esperanza | "Soterotxo" |
| XXIV | 1916 Gehiago | Orio | San Nicolas | Manuel Olaizola |
| XXV | 1917 Gehiago | Pasai San Pedro | Sanpedrotarra | "Aita Manuel" |
| XXVI | 1918 Gehiago | Donostia | Koruko Amabirjina | "Kiriko" |
| XXVII | 1919 Gehiago | Orio | San Nicolas | Manuel Olaizola |
| XXVIII | 1920 Gehiago | Donostia | Nuestra Sra. del Carmen | "Kiriko" |
| XXIX | 1921 Gehiago | Pasaia | La Unión | "Aita Manuel" |
| XXX | 1922 Gehiago | Donostia | Nuestra Sra. del Carmen | "Soterotxo" |
| XXXI | 1923 Gehiago | Orio | San Nicolas | Antonio Maria Uranga |
| XXXII | 1924 Gehiago | San Juan | Juanita | Francisco Laboa "Matxet" |
| XXXIII | 1925 Gehiago | Orio | San Nicolas | Antonio Maria Uranga |
| XXXIV | 1926 Gehiago | Ondarroa | Antigua´ko Ama | Juan B. Beitia |
| XXXV | 1927 Gehiago | Pasai San Pedro | Sanpedrotarra | "Aita Manuel" |
| XXXVI | 1928 Gehiago | Pasai San Pedro | Aita Sanpedrokua | "Aita Manuel" |
| XXXVII | 1929 Gehiago | Pasai San Pedro | Aita Sanpedrokua | "Aita Manuel" |
| XXXVIII | 1930 Gehiago | Pasai San Pedro | Aita Sanpedrokua | "Aita Manuel" |
| XXXIX | 1931 Gehiago | Pasai San Pedro | Aita Sanpedrokua | "Aita Manuel" |
| XL | 1932 Gehiago | Pasai San Pedro | Aita Sanpedrokua | "Aita Manuel" |
| XLI | 1933 Gehiago | Orio | San Nicolas | Domingo Mitxelena |
| XLII | 1934 Gehiago | Orio | San Nicolas | Domingo Mitxelena |
| XLIII | 1935 Gehiago | Pasai San Pedro | Sanpedroko berria | "Aita Manuel" |
| - | 1936 | - | | |
| - | 1937 | - | | |
| - | 1938 | - | | |
| XLIV | 1939 Gehiago | Orio | ?? | Antonio Maria Uranga |
| XLV | 1940 Gehiago | Orio | San Nicolas | Jose Mari Urdangarin |
| XLVI | 1941 Gehiago | Hondarribia | Ama Guadalupekoa | Roman Agirre |
| XLVII | 1942 Gehiago | Orio | San Nicolas II | Domingo Mitxelena |
| XLVIII | 1943 Gehiago | Hondarribia | ?? | Pedro Gonzalez |
| XLIX | 1944 Gehiago | Orio | ?? | Domingo Mitxelena |
| L | 1945 Gehiago | Pedreña | Cantabria | José Bedia |
| LI | 1946 Gehiago | Pedreña | Castilla | José Bedia |
| LII | 1947 Gehiago | Hondarribia | Ama Guadalupekoa | Bernardo Elduaien |
| LIII | 1948 Gehiago | Hondarribia | Ama Guadalupekoa | Bernardo Elduaien |
| LIV | 1949 Gehiago | Pedreña | Cantabria | José Bedia |
| LV | 1950 Gehiago | Donostia | San Vicente | Antonio Korta "Pintxan" |
| LVI | 1951 Gehiago | Orio | ?? | Inazio Sarasua |
| LVII | 1952 Gehiago | Orio | ?? | Inazio Sarasua |
| LVIII | 1953 Gehiago | Orio | ?? | Inazio Sarasua |
| LIX | 1954 Gehiago | Iberia (Sestao) | ?? | Jose A. Arraiz |
| LX | 1955 Gehiago | Orio | ?? | Inazio Sarasua |
| LXI | 1956 Gehiago | San Juan | ?? | Jose Angel Lujanbio |
| LXII | 1957 Gehiago | Aginaga | ?? | Ramon Arreseigor |
| LXIII | 1958 Gehiago | Orio | ?? | Inazio Sarasua |
| LXIV | 1959 Gehiago | Sestao | Virgen de Begoña | Andoni Arraiz |
| LXV | 1960 Gehiago | Aginaga | ?? | Klaudio Etxeberria "Gorria" |
| LXVI | 1961 Gehiago | San Juan | Sanjuandarra | Bibiano Etxabe |
| LXVII | 1962 Gehiago | San Juan | ?? | Bibiano Etxabe |
| LXVIII | 1963 Gehiago | San Juan | ?? | Bibiano Etxabe |
| LXIX | 1964 Gehiago | Orio | ?? | Klaudio Etxeberria "Gorria" |
| LXX | 1965 Gehiago | Hondarribia | ?? | Jose Angel Lujanbio |
| LXXI | 1966 Gehiago | Hondarribia | ?? | Jose Angel Lujanbio |
| LXXII | 1967 Gehiago | Hondarribia | ?? | Jose Angel Lujanbio |
| LXXIII | 1968 Gehiago | Hondarribia | ?? | Jose Angel Lujanbio |
| LXXIV | 1969 Gehiago | Lasarte | Lasarte-Michelin | Klaudio Etxeberria "Gorria" |
| LXXV | 1970 Gehiago | Orio | ?? | Juan Lizarralde "Altxerri" |
| LXXVI | 1971 Gehiago | Orio | ?? | Juan Lizarralde "Altxerri" |
| LXXVII | 1972 Gehiago | Orio | ?? | Juan Lizarralde "Altxerri" |
| LXXVIII | 1973 Gehiago | Lasarte | Lasarte | Antonio Oliden |
| LXXIX | 1974 Gehiago | Orio | San Nikolas | Juan Lizarralde "Altxerri" |
| LXXX | 1975 Gehiago | Orio | San Nikolas | Juan Lizarralde "Altxerri" |
| LXXXI | 1976 Gehiago | Pedreña | Pedreña | Rubén Laso |
| LXXXII | 1977 Gehiago | Santurtzi | Sotera | Koldo Urtiaga |
| LXXXIII | 1978 Gehiago | Kaiku (Sestao) | Bizkaitaŕa | Norberto Torres "Txirri" |
| LXXXV | 1979 Gehiago | Santurtzi | Sotera | Koldo Urtiaga |
| LXXXIV | 1980 Gehiago | Kaiku (Sestao) | Jarrillera | Norberto Torres "Txirri" |
| LXXXVI | 1981 Gehiago | Kaiku (Sestao) | Bizkaitaŕa | Norberto Torres "Txirri" |
| LXXXVII | 1982 Gehiago | Kaiku (Sestao) | Bizkaitaŕa | Norberto Torres "Txirri" |
| LXXXVIII | 1983 Gehiago | Orio | San Nikolas | Juan Lizarralde "Altxerri" |
| LXXXI | 1984 Gehiago | Zumaia | Telmo Deun | Klaudio Etxeberria "Gorria" |
| XXC | 1985 Gehiago | Santurtzi | Sotera | Jesus Fdez, Cirilo "Roke" |
| XCI | 1986 Gehiago | San Juan | Erreka | Juan Mari Lujanbio |
| XCII | 1987 Gehiago | Zumaia | Telmo Deun | Edu Aristi |
| XCIII | 1988 Gehiago | San Juan | Erreka | Juan Mari Lujanbio |
| XCIV | 1989 Gehiago | Pasai San Pedro | Libia | Juan Carlos Fontan |
| XCV | 1990 Gehiago | San Juan | Erreka | Juan Mari Lujanbio |
| XCVI | 1991 Gehiago | Pasai San Pedro | Libia | Juan Carlos Fontan |
| XCVII | 1992 Gehiago | Orio | San Nikolas | Jose Luis Korta |
| XCVIII | 1993 Gehiago | Pasai San Pedro | Libia | Juan Carlos Fontan |
| XCIX | 1994 Gehiago | Pasai San Pedro | Libia | Juan Carlos Fontan |
| C | 1995 Gehiago | Donibaneko (San Juan) | La Navarra | Juan Mari Lujanbio |
| CI | 1996 Gehiago | Orio | Kanpa | Juan Mari Larrañaga "Txiki" |
| CII | 1997 Gehiago | Orio | Kanpa | Jose Luis Korta |
| CIII | 1998 Gehiago | Orio | Kanpa | Juan Mari Larrañaga "Txiki" |
| CIV | 1999 Gehiago | Koxtape (San Juan) | Erreka | Joseba Arbona |
| CV | 2000 Gehiago | Orio | Kanpa | Oskar Rodriguez |
| XXI. mendean |||||
| CVI | 2001 Gehiago | Castro | La Marinera | Asier Zurinaga eta Jose Luis Korta |
| CVII | 2002 Gehiago | Castro | La Marinera | Juan Mari Lujanbio |
| CVIII | 2003 Gehiago | Astillero | San Jose XII | Izortz Zabala |
| CIX | 2004 Gehiago | Astillero | San Jose XII | Izortz Zabala |
| CX | 2005 Gehiago | Hondarribia | Ama Guadalupekoa | Joseba Amunarriz |
| CXI | 2006 Gehiago | Castro | La Marinera | Cristian Garma |
| CXII | 2007 Gehiago | Orio | San Nikolas | Irakoitz Etxeberria |
| CXIII | 2008 Gehiago | Castro | La Marinera | Iker Gimeno |
| CXIV | 2009 Gehiago | Kaiku (Sestao) | Bizkaitarra | Asier Zurinaga |
| CXV | 2010 Gehiago | Urdaibai (Bermeo) | Bou Bizkaia | Asier Arego |
| CXVI | 2011 Gehiago | Urdaibai (Bermeo) | Bou Bizkaia | Gorka Aranberri |
| CXVII | 2012 Gehiago | Kaiku (Sestao) | Bizkaitarra | Cristian Garma |
| CXVIII | 2013 Gehiago | Hondarribia | Ama Guadalupekoa | Joseba Amunarriz |
| CXIX | 2014 Gehiago | Urdaibai (Bermeo) | Bou Bizkaia | Gorka Aranberri |
| CXX | 2015 Gehiago | Urdaibai (Bermeo) | Bou Bizkaia | Gorka Aranberri |
| CXXI | 2016 Gehiago | Urdaibai (Bermeo) | Bou Bizkaia | Gorka Aranberri |
| CXXII | 2017 Gehiago | Orio | San Nikolas | Gorka Aranberri |
| CXXIII | 2018 Gehiago | Hondarribia | Ama Guadalupekoa | Joseba Amunarriz |
| CXXIV | 2019 Gehiago | Hondarribia | Ama Guadalupekoa | Joseba Amunarriz |
| CXXV | 2020 Gehiago | Hondarribia | Ama Guadalupekoa | Joseba Amunarriz |
| CXXVI | 2021 Gehiago | Santurtzi | Sotera | Gorka Aranberri |
| CXXVII | 2022 Gehiago | Urdaibai (Bermeo) | Bou Bizkaia | Gorka Aranberri |
| CXXVIII | 2023 Gehiago | Urdaibai (Bermeo) | Bou Bizkaia | Gorka Aranberri |
| CXXIX | 2024 Gehiago | Urdaibai (Bermeo) | Bou Bizkaia | Gorka Aranberri |

### Emakumezkoak

| Edizioa | Urtea | Garailea | Trainerua | Patroia |
| XXI. mendean |||||
| I | 2008 Gehiago | Galizia | | Laura Hermo |
| II | 2009 Gehiago | Galizia (Rias Baixas) | | Laura Hermo |
| III | 2010 Gehiago | Galizia (Rias Baixas) | | Laura Hermo |
| IV | 2011 Gehiago | Galizia (Rias Baixas) | | Laura Hermo |
| V | 2012 Gehiago | Galizia (Rias Baixas) | | María Gil |
| VI | 2013 Gehiago | Zumaia | Telmo Deun | Nagore Osoro |
| VII | 2014 Gehiago | San Juan | Batelerak | Inder Paredes |
| VIII | 2015 Gehiago | San Juan | Batelerak | Nerea Perez |
| IX | 2016 Gehiago | San Juan | Batelerak | Nerea Perez |
| X | 2017 Gehiago | San Juan | Batelerak | Nerea Perez |
| XI | 2018 Gehiago | San Juan | Batelerak | Nerea Perez, Izaro Lestayo |
| XII | 2019 Gehiago | Orio | Txiki | Nadeth Agirre |
| XIII | 2020 Gehiago | Orio | Txiki | Nadeth Agirre |
| XIV | 2021 Gehiago | Arraun Lagunak | Lugañene | Andrea Astudillo |
| XV | 2022 Gehiago | Orio | Txiki | Nadeth Agirre |
| XVI | 2023 Gehiago | Arraun Lagunak | Lugañene | Andrea Astudillo |
| XVII | 2024 Gehiago | Arraun Lagunak | Lugañene | Andrea Astudillo |

## Iruditegia

* Aita Mari Arraun Elkartea (Zumaia).
* Urdaibai Arraun (Bermeo).
* Hondarribia Arraun Elkartea (Hondarribia).
* Kaiku Arraunaren Kirol Elkartea (Sestao).
* Getariako Arraun Elkartea (Getaria)
* Arkoteko trainerua 2007ko Kontxako Banderarako sailkapen estropadan.

## Ikus gainera

* Kontxako Banderarako Sailkapen estropada
* Emakumezkoen Kontxako Bandera
* Kontxako Banderako parte hartzeak

## Erreferentziak

* ↑ Donostiako Bandera. Donostiako Udal webgunea
* ↑ Arraunaren Olinpiadak. Argia.com
* 1 2 3 Donostiako Bandera. Historia. Donostiako Udal Webgunea. (Gaztelaniaz)
* ↑ Urte bitarte horretako hainbat urtetan ez zen jokatu banderarik. Gainera, Donostiak ez zuen errekorra handitzeko aukerarik izan, 1895ko edizioan ez zitzaiolako parte hartzen utzi, beste herriak apunta zitezen animatzeko. (AGUIRRE, Rafael (2002): 20 or.)

## Bibliografia

* AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, ISBN 84-7173-414-1
* OBREGÓN SIERRA, Angel (2015): Historia de las traineras. 1939 - 1963. Del esplendor a la crisis. Santander. ISBN 978-84-608-4724-3

## Kanpo estekak

* Webgune ofiziala
* Kontxako Banderaren webgune bat, urte guztietako parte hartzaileak, denborak eta bestelako datuak eskaintzen ditu.
* (Gaztelaniaz) Kontxako Banderari buruzko dokumentala ikusgai. Canal+. Youtube.com
* Argazki galeria Kontxako Banderako argazki zahar ugari, Gipuzkoako Foru Aldundiaren Gure Gipuzkoa webgunean.
* Datuak: Q3039033
* Multimedia: Flag of La Concha / Q3039033